
Z A P I S N I K

19. sjednice Vijeća Mjesnog odbora Vrbani, 30. studenoga 2022. u prostorijama Mjesnog odbora Vrbani, Rudeška cesta 148, s početkom u 18:40 sati

NAZOČNI ČLANOVI VIJEĆA:

Lovro Hrust, Ivan Kranjc, Borna Lozo, Milan Radulović, Antonija Skender, Tomislav Spahić, Dominik Nizić, Nikola Kos
NENAZOČNI ČLANOVI VIJEĆA:

Davor Laura
Predsjedava: Borna Lozo, predsjednik Vijeća.
Zapisnik vodi: Borna Lozo, predsjednik Vijeća

Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 19. sjednicu Vijeća Mjesnog odbora.

Vijeće jednoglasno prihvaća tekst Zapisnika 18. sjednice Vijeća, održane 27. listopada 2022. bez izmjena.

Na prijedlog predsjednika Vijeće jednoglasno utvrđuje

DNEVNI RED
1. Povećanje broja polazaka tramvajskih linija 17 i 5 po prijedlogu D. N. 

2. Inicijativa za izgradnju otvorenih sportskih terena u zoni R1 na području Mjesnog odbora Vrbani

3. Prijedlozi interventnog odvoza plastičnog i papirnatog otpada Zagrebačkom holdingu d.o.o. Podružnici Čistoća
4. Pitanja, prijedlozi i obavijesti

Ad 1. Povećanje broja polazaka tramvajskih linija 17 i 5 po prijedlogu D. N. 

Članovi Vijeća primili su materijal uz poziv.

U raspravi sudjeluju: Borna Lozo, Tomislav Spahić, Nikola Kos, Antonija Skender i Dominik Nizić.

Vijeće jednoglasno donosi
Z A K LJ U Č A K

o povećanju broja polazaka tramvajskih linija 17 i 5

1. Vijeće Mjesnog odbora Vrbani razmatralo je prijedlog D. N. o povećanju broja polazaka tramvajskih linija 17 i 5.

2. Vijeće je suglasno sa prijedlogom te predlaže Zagrebačkom Holdingu d.o.o. Podružnici Zagrebački električni tramvaj da se poveća broj polazaka tramvajskih linija 17 i 5 svaki dan u vremenu od 06:00 do 09:00 i od 15:30 do 17:30.
3. Ovaj zaključak se dostavlja Vijeću Gradske četvrti Trešnjevka-jug.

Ad 2. Inicijativa za izgradnju otvorenih sportskih terena u zoni R1 na području Mjesnog odbora Vrbani

Članovi Vijeća primili su materijal uz poziv.


U raspravi sudjeluju: Borna Lozo, Ivan Kranjc, Dominik Nizić, Lovro Hrust, Tomislav Spahić i Antonija Skender.

Vijeće jednoglasno donosi

Z A K LJ U Č A K

o inicijativi za privođenje zone R1 namjeni na području Mjesnog odbora Vrbani

1. Vijeće Mjesnog odbora Vrbani pokreče inicijativu za privođenje zone R1 namjeni na području Mjesnog odbora Vrbani.

2. Vijeće traži da se izradi imovinsko-pravna analiza katastarskih čestica u zoni R1, prvenstveno prostor koji koristi Zagrebgradnja d.o.o..

3. Vijeće također traži očitovanje o postojećim planovima privođenja R1 površina namjeni i mogućnosti realizacije istih.

4. Ovaj zaključak se dostavlja Vijeću Gradske četvrti Trešnjevka-jug.

Ad 3. Prijedlozi interventnog odvoza plastičnog i papirnatog otpada Zagrebačkom holdingu d.o.o. Podružnici Čistoća

Članovi Vijeća primili su materijal uz poziv.
U raspravi sudjeluju: Borna Lozo, Nikola Kos, Dominik Nizić, Milan Radulović, Lovro Hrust i Ivan Kranjc.

Vijeće jednoglasno donosi

Z A K LJ U Č A K

o prijedlozima interventnog odvoza plastičnog i papirnatog otpada 

Zagrebački Holding d.o.o. Podružnica Čistoća

1. Vijeće Mjesnog odbora Vrbani razmatralo je prijedlog interventnog odvoza plastičnog i papirnatog otpada Zagrebački Holding d.o.o. Podružnica Čistoća.

2. Vijeće predlaže dodatne lokacije za interventni odvoz plastičnog i papirnatog otpada na sljedećim zelenim otocima : Horvaćanska cesta 156 sjeverozapadno i Horvaćanska cesta 164 zapadno (kod križanja sa Lopatinečkom ulicom). 

3. Vijeće također sugerira da djelatnici čistoće kod pražnjenja spremnika za plastiku i papir pokupe otpad oko tih spremnika.

4. Ovaj zaključak se dostavlja Vijeću Gradske četvrti Trešnjevka-jug.

Ad 4. Pitanja, prijedlozi i obavijesti


Član Vijeća, Tomislav Spahić, obavještava članove da je u Ožujskoj ulici i Rujanskoj ulici uočio štakore. Predsjednik Vijeća će od nadležnih tijela tražiti deratizaciju.

Član Vijeća, Milan Radulović, obavještava članove Vijeća da još nisu postavljene košarice za otpatke na lokaciji Rujanska 4. Predsjednik odgovara da je zatražio premještanje košarica na tu lokaciju od Zagrebačkog Holdinga d.o.o. Podružnice Čistoća.

Član Vijeća, Milan Radulović, predlaže da se postave rasvjetni stupovi iznad pješačkih prijelaza u svrhu povećanja sigurnosti pješaka u prometu. Predsjednik predlaže da se dostavi izgled i opis predloženih rasvjetnih stupova kako bi Vijeće razmotrilo prijedlog.

Dovršeno u 19:40
KLASA: 024-08/22-003/2399
URBROJ: 251-13-11-15-22-2
Zagreb, 30. listopada 2022.

Zapisnik sastavio:

Borna Lozo

